Kurdët e Irakut përgatiten për referendimin e pavarësisë
Parlamenti i kurdëve të Irakut ka hedhur poshtë thirrjet ndërkombtare për shtyerjen ose anulimin e referendumit për pavarësi
Qeveria Rajonale gjysmë autonome e Kurdistanit nuk pranoi të heqë dorë nga organizimi i një referendumi për pavarësi nga Iraku më 25 shtator, megjithë thirrjet e fuqive rajonale dhe vendeve perëndimore për shtyrjen e votimit. Korrespondentja e Zërit të Amerikës, Heather Murdock njofton nga Irbili, kryeqyteti i Rajonit të Kurdistanit në Irak. Kurdistani është një rajon etnik, gjuhësor dhe kulturor që u nda nga fuqitë koloniale evropiane në fillim të shekullit të 20-të. Ky rajon tani shtrihet brenda kufijve të Sirisë, Turqisë, Irakut dhe Iranit. Në rajonin e Kurdistanit që ndodhet brenda kufijve të Irakut, banorët thonë se ata meritojnë të kenë shtetin e tyre. , thotë Saman Sadqb, banor i Irbilit. Presioni ndërkombëtar për shtyrjen ose anulimin e referendumit është duke u rritur. Fuqitë perëndimore kanë frikë se mbajtja e referendumit tani do të tërhiqte vëmendjen nga lufta kundër militantëve të Shtetit Islamik. Disa fuqi rajonale, si Turqia, e konsiderojnë atë një kërcënim të drejtpërdrejtë që mund të ushqejë grupet separatiste kurde brenda kufijve të saj. Kundërshtarët në vend thonë se referendumi është caktuar për një kohë të papërshtatshme dhe mund të çojë në konflikte të brendshme. thotë Karzan Gardi i Partisë Gorran. Në rajonin e Kurdistanit në Irak, mbështetësit thonë se përfitimi nga shpallja e pavarësisë në aspektin afat-gjatë mund jetë më i madh se sa rreziku që mund të paraqes tani. ", thotë Ari Nanakali i Partisë Demokratike të Kurdistanit. Udhëheqësit kurdë në të kaluarën kanë shprehur gatishmëri për shtyerjen e referendumit, nëse komuniteti ndërkombëtar do të ofronte siguri për përkrahjen e pavarësisë në të ardhmen; por, shumë votuesë këtu thonë se nuk duan të presin.